Käisin täna endale Kaubamajaks uusi suusapükse  ostmas ning sattusin ühes poes kokku vana peretuttavaga. Niisama tühjast-tähjast lobisedes ütles ta järsku, et: "OOO.. kas sa uudist ka tead?" täpselt nii nagu kohe tuleks sealt midagi ulmeliselt intrigeerivat. Süda jättis vist seitse lööki vahele ja jäin põnevusega ootama, mil stoori pihta hakkab. Jutt ise oli lühike, aga konkreetne. Eile öösel olevat raeküla vahel mingid nolgid end täis kaanind ja siis päris paljudel neile tee peale ette jäänud autodel aknaklaasid sisse visanud, vigastades seejuures ka salongisisutust. Kõnealusel peretuttaval oli sissevisatud 3 akent.. ent ta oli ju neist paljudest sõidukitest vaid üks. Ja kui oletame, et sisse visati min viiel sõidukil kolm akent, siis see teeb ise juba päris kopsaka summa kahjunõuet. Arvestades veel asjaolu, et tänapäeval on mingid ultrasüsteemi ja tooniga klaasid, siis.. see mõte kujuneb juba peavaluks. Ning nagu öeldud, viis autot tõin ma kõigest näiteks, neid võis ju rohkemgi olla. Praeguseks olevat poisid siiski kätte saadud ning kuna nad on juriidilises mõttes piiratud teovõimega isikud, siis tunnen kaasa vanemate rahakotile. Hallo tere, people, where's your head at?